**LĪGUMS**

**par kompensējamo medikamentu piegādi Daugavpils pensionāru sociālās apkalpošanas teritoriālā centra vajadzībām**

|  |  |
| --- | --- |
| Daugavpilī, 2017.gada \_\_\_\_.\_\_\_\_\_\_\_\_\_ |  |

 **Daugavpils pensionāru sociālās apkalpošanas teritoriālais centrs**, reģ.Nr.90000065913, juridiskā adrese: 18.novembra iela 354a, Daugavpils, LV – 5413, (turpmāk – PASŪTĪTĀJS), vadītāja **Valentīna Ploņa** personā, kurš rīkojas uz Nolikuma pamata, no vienas puses, un

 **SIA “A Aptiekas”**, reģ.Nr. 40003723815, juridiskā adrese: Ulbrokas iela 23, Rīga, LV-1021, (turpmāk – PIEGĀDĀTĀJS), valdes loceklis, prokūrista **Jāņa Kūliņa** personā, kurš rīkojas saskaņā ar Prokūru (prokūra reģistrēta 17.06.2011.), no otras puses, abi kopā saukti „Puses”,

 pamatojoties uz Daugavpils pilsētas domes iepirkumu komisijas 2017.gada 18.maija lēmumu (prot.Nr.5) iepirkuma „Kompensējamo medikamentu piegāde Daugavpils pensionāru sociālās apkalpošanas teritoriālā centra vajadzībām”, Identifikācijas Nr. DPD 2017/57, noslēdz šādu līgumu, (turpmāk – Līgums):

**I.** **Līguma priekšmets**

1. Piegādātājs apņemas līguma darbības laikā piegādāt un atsavināt **kompensējamos medikamentus**,atbilstoši iepirkumā iesniegtajam piedāvājumam (turpmāk – Prece), bet Pasūtītājs apņemas iegādāties un apmaksāt Preci saskaņā ar šī Līguma noteikumiem.

**II. Līguma izpildes kārtība**

1. Preču piegāde notiek atsevišķās partijās pēc Pasūtītāja pieprasījuma. Preču pasūtījums tiek veikts pa faksu, vai arī elektroniski, nosūtot pieprasījuma veidlapu.
2. Piegādātājs pēc pasūtījuma piegādā preču partijas pēc adreses: 18.novembra iela 354a, Daugavpils.
3. Piegādātājs veic medikamentu piegādi ar savu transportu, saskaņā ar Pasūtītāja pasūtījumu pēc faktiskās nepieciešamības (pēc ārsta nozīmējuma) 3 reizes nedēļā. Medikamentu piegādes termiņš no pasūtījuma veikšanas brīža – 2 (divu) darba dienu laikā.Visus izdevumus, kas saistīti ar Preču piegādi Pasūtītājam, sedz Piegādātājs.
4. Preču piegāde tiek apliecināta ar preču pavadzīmi – rēķinu, kas pēc tās parakstīšanas kļūst par šī līguma būtisku un neatņemamu sastāvdaļu.
5. Piegādātājs ir atbildīgs par Preces atbilstību līguma prasībām. Ja tiek konstatēta Preču neatbilstība Līguma noteiktajām kvalitātes prasībām atbilstoši līguma pielikumā pievienotajai specifikācijai, vai neatbilstoši augsta cena, tad Pasūtītājs 5 (piecu) darba dienu laikā no Preču saņemšanas dienas, nosūta Piegādātājam pretenziju ierakstītā pasta sūtījumā par Preču kvalitātes neatbilstību vai cenu. Pasūtītāja iesniegto pretenziju izskatīšanas laiks tiek noteikts ne ilgāks par **3 (trim) darba** dienām.
6. Ja Piegādātājs Līguma 6.punktā noteiktajā termiņā neizvirza iebildumus attiecībā uz Pasūtītāja piestādīto pretenziju, tad uzskatāms, ka viņš atzīst pretenziju un viņam ir pienākums apmainīt piestādīto Preci pret līguma noteikumiem atbilstošu. Gadījumā, ja Precei noteikta neatbilstoša cena – attiecīgi samazināt cenu.
7. Pasūtītājs ir tiesīgs veikt kontroli par šī līguma izpildi pieaicinot speciālistus un ekspertus, pieprasot un saņemot ar līguma izpildi saistītos dokumentus.

**III. Līguma summa norēķinu kārtība**

1. Kopējā līguma summa ir **EUR 13 270,93** **(trīspadsmit tūkstoši divi simti septiņdesmit euro 93 centi)** bez PVN, PVN sastāda EUR 1 592,51 (viens tūkstotis pieci simti deviņdesmit divi euro 51 cents), kopā ar PVN 12% EUR 14 863,44 (četrpadsmit tūkstoši astoņi simti sešdesmit trīs euro 44 centi). Vienību izcenojumi noteikti pretendenta iepirkumam iesniegtajā Tehniskajā piedāvājumā (pielikumā). Atbilstoši Ministru kabineta 31.10.2006. noteikumu [Nr.899 "Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība](http://www.likumi.lv/doc.php?id=147522)" 62.1 punktam, vienības cenas līguma darbības laikā var mainīties.
2. Līguma summa ietver Preču piegādes izdevumus līdz līgumā norādītajai piegādes vietai (t.sk. transporta), iepakojuma izmaksas, visus nodokļus un nodevas, kā arī citas izmaksas, kas attiecas uz Precēm un to piegādi.
3. Ja Līguma darbības laikā Piegādātājs rīko akcijas, kuru laikā Preces tiek pārdotas par zemākām cenām nekā noteikts Līguma pielikumā, tad Piegādātājs var informēt Pasūtītāju un Pasūtītājs var piedāvāt šīs preces par akcijas cenām, ja puses par to ir vienojušās.
4. Pasūtītājs veic apmaksu par katru saņemto Preču partiju **20 (divdesmit) dienu** laikā no preču partijas saņemšanas un pavadzīmes parakstīšanas dienas.
5. Īpašuma tiesības uz Preci piekrīt Pasūtītājam ar brīdi, kad tas ir saņēmis preci un parakstījis pavadzīmi. Piegādātājs saglabā tiesības prasīt pirkuma samaksu. Saskaņā ar Civillikuma 2069.pantu, ja Pasūtītājs nesamaksā, īpašuma tiesība uz preci pāriet atpakaļ uz Piegādātāju.
6. Līdz brīdim, kamēr Pasūtītājs nav saņēmis preci, visu risku par pasūtījumu nes Piegādātājs.

**IV. Preču kvalitātes prasības**

1. Precēm jābūt piegādātām iepakojumā, kas nodrošina Preces saglabāšanu tās pārvadāšanas un glabāšanas laikā, atbilstoši ražotāja noteiktām prasībām un spēkā esošiem normatīvajiem aktiem.
2. Precēm jābūt marķētām un ar instrukcijām latviešu valodā, atbilstoši spēkā esošiem normatīvajiem aktiem.
3. Piegādāto preču derīguma termiņam ir jābūt ne mazākam kā 6 (seši) mēneši no piegādes brīža (izņemot pagatavojamo *zāļu (ja tādas ir)* derīguma termiņu).
4. Ja līdz preces derīguma termiņa beigām ir mazāk kā 6 (seši) mēneši, preču piegāde tiek veikta, pusēm vienojoties.

**V. Līdzēju pienākumi un tiesības**

1. Piegādātājam ir tiesības:
	1. 5 (piecu) darba dienu laikā saņemt no Pasūtītāja apstiprinājumu par Preču pieņemšanu vai motivētu atteikumu.
	2. Saņemt samaksu par piegādātajām Precēm līgumā noteiktajā kārtībā un termiņos.
2. Piegādātājam ir pienākums:
	1. Piegādāt preci saskaņā ar Pasūtītāja pasūtījumiem, Līgumā noteiktajā termiņā, ar savu transportu, atbilstoši uzglabāšanas un transportēšanas noteikumiem;
	2. Nodrošināt katras pasūtītās Preču partijas piegādi ar nepieciešamajiem pavaddokumentiem un lietošanas instrukcijām;
	3. Pēc Pasūtītāja pieprasījuma reizi ceturksnī sniegt pārskatu par piegādāto Preču apjomu naudas izteiksmē un sortimentu.
	4. Nodrošināt, ka tam visā līguma darbības laikā ir spēkā esoša speciālā atļauja (licence) farmaceitiskai darbībai*.*
3. Pasūtītājam ir tiesības:
	1. Saņemt Preces līgumā noteiktajos termiņos;
	2. Pieprasīt Piegādātājam neatbilstošo Preču apmaiņu;
4. Pasūtītājam ir pienākums:
	1. pieņemt izskatīšanai Piegādātāja iesniegtos dokumentus un sniegt apstiprinājumu vai motivētu atteikumu;
	2. veikt samaksu par piegādātajām Precēm līgumā noteiktajā kārtībā un termiņos.

**VI. Pušu atbildība**

1. Ja Piegādātājs nepiegādā preci Līgumā noteiktajā termiņā, tas maksā Pasūtītājam līgumsodu 0,5% (nulle komats piecu procentu) apmērā no nepiegādātās preces partijas vērtības par katru nokavēto dienu 10 (desmit) darba dienu laikā no Pasūtītāja rēķina par līgumsodu izrakstīšanas dienas, bet ne vairāk kā 10 % procentus no attiecīgās preces partijas vērtības. Līgumsoda samaksa neatbrīvo Pasūtītāju no saistību izpildes.
2. Pasūtītājam ir tiesības ieskaita kārtībā samazināt samaksājamo naudas summu par piegādāto Preci tādā apmērā, kāda ir Līguma 23.punktā noteiktajā kārtībā aprēķinātā līgumsoda summa.
3. Ja Pasūtītājs nesamaksā par piegādāto preci Līgumā noteiktajā termiņā, tas maksā Piegādātājam līgumsodu 0,5% (nulle komats piecu procentu) apmērā no piegādātās preces partijas summas par katru nokavēto dienu 10 (desmit) darba dienu laikā no Izpildītāja rēķina par līgumsodu saņemšanas dienas, bet ne vairāk kā 10 % procentus no attiecīgās preces partijas vērtības. Līgumsoda samaksa neatbrīvo Pasūtītāju no saistību izpildes.

**VII. Līguma grozīšanas, papildināšanas un izbeigšanas kārtība**

1. Līguma darbības laikā ir pieļaujami nebūtiski līguma nosacījumu grozījumi, grozījumi, kurus paredz Publisko iepirkumu likuma 61.pants, citi normatīvie akti un šajā Līgumā paredzētie grozījumi.
2. Pasūtītājam nav pienākums iepirkt visu Līguma pielikumā noteikto Preču apjomu un/vai iztērēt visu līguma summu.
3. Ja Pasūtītājam līguma izpildes laikā rodas objektīva nepieciešamība iepirkt atsevišķas preces lielākā daudzumā nekā paredzēts Līguma pielikumā noteiktajās atsevišķajās pozīcijās, Pasūtītājs ir tiesīgs lūgt Izpildītāju izdarīt grozījumus līguma pielikumā, palielinot atsevišķajās pozīcijās noteikto preču daudzumu, pie nosacījuma, ka preču vienību izcenojumi paliek nemainīgi un papildu iepērkamo preču kopējā vērtība nepārsniedz 10 % (desmit procentus) no līguma kopējās vērtības. Līguma izmaiņas noformējamas rakstveidā.
4. Pasūtītājs ir tiesīgs lūgt pagarināt līguma darbības termiņu pie nosacījuma, ka preču vienību izcenojumi paliek nemainīgi un papildu iepērkamo preču kopējā vērtība nepārsniedz 10 % (desmit procentus) no līguma kopējās vērtības, neieskaitot līguma 28. punktā noteiktajā kārtībā iegādāto papildu Preču apjomu, un nepārsniedz iepirkuma procedūrai noteikto slieksni, šādos gadījumos:
	1. sakarā ar nepieciešamību pabeigt uzsāktu iepirkumu jauna līguma noslēgšanai;
	2. līdz jauna pašvaldības budžeta apstiprināšanai.
5. Visi grozījumi un papildinājumi šim līgumam noformējami rakstveidā divos eksemplāros, kurus paraksta Līdzēji, un kas tādā gadījumā kļūst par šī līguma neatņemamu sastāvdaļu. Nekādi mutiski papildinājumi netiks uzskatīti par šī līguma nosacījumiem.
6. Līdzējiem ir tiesības vienpusēji atkāpties no līguma izpildes pirms termiņa, rakstiski paziņojot par to otrai pusei vienu mēnesi iepriekš.
7. Pasūtītājs ir tiesīgs nekavējoties vienpusēji atkāpties no līguma izpildes, šādos gadījumos:
	1. Piegādātājs atkārtoti kavē preču partijas piegādi vairāk par 5 (piecām) kalendāra dienām;
	2. tiek konstatēts, ka Piegādātājs atkārtoti piegādā šim līgumam neatbilstošas preces, vai arī piegādā šim līgumam atbilstīgas preces, bet par augstāku summu nekā noteikts Līgumā;
	3. Piegādātājs kļūst maksātnespējīgs, bankrotē, tā darbība tiek izbeigta, pārtraukta vai apturēta.
	4. Piegādātājam tiek anulēta speciālā atļauja (licence) farmaceitiskai darbībai.
8. Piegādātājs ir tiesīgs vienpusēji nekavējoties atkāpties no līguma izpildes, ja Pasūtītājs līgumā noteiktajos termiņos nav veicis maksājumus un maksājumu kavējums pārsniedz 30 (trīsdesmit) kalendāra dienas.
9. Šajā Līgumā noteiktajos gadījumos Līdzēji atkāpjas no līguma izpildes, neatlīdzinot zaudējumus.

**VIII. Līguma darbības termiņš**

1. Līgums stājās spēkā 2017.gada \_\_\_.\_\_\_\_\_\_\_ un ir spēkā vienu gadu, līdz 2018.gada \_\_.\_\_\_\_\_\_\_\_\_\_.

**IX. Nepārvarama vara**

1. Ja kādai no līgumslēdzējām PUSĒM nav iespējas izpildīt savas saistības saskaņā ar šī līguma noteikumiem pilnībā vai daļēji nepārvaramas varas dēļ (plūdi, zemestrīce, citas dabas stihijas radītas ārkārtas situācijas, karš u. c.), tai 3 (trīs) dienu laikā no šo apstākļu iestāšanās rakstiski jāinformē otra Puse.
2. Piegādātājs neatbild par tādiem preces trūkumiem, par kuriem Piegādātājs pasūtījuma izdarīšanas brīdī informēja Pasūtītāju.

**X. Noslēguma jautājumi**

1. Līgums satur Līdzēju pilnīgu vienošanos. Līdzēji ir iepazinušies ar tā saturu un piekrīt tā punktiem, apliecinot to ar saviem parakstiem.
2. Strīdus šī līguma ietvaros Līdzēji risina savstarpēji vienojoties, bet, ja vienošanos nav iespējams panākt – tiesā, normatīvajos aktos noteiktajā kārtībā.
3. Līgums ir sastādīts valsts valodā uz \_\_\_\_ lapām un parakstīts 2 (divos) eksemplāros, pa vienam katram Līdzējam. Abiem eksemplāriem ir vienāds juridiskais spēks.

**XI. Pušu atbildīgās personas**

1. Par Līguma organizatorisko izpildi, kvalitātes uzraudzību, pilnvarotā persona no Pasūtītāja puses:

|  |  |
| --- | --- |
| Vārds, uzvārds: | Biruta Podvinska |
| Amats | Medicīnas māsa |
| Tālrunis: | 20389658 |
| E-pasta adrese: | daugavpilspansionats@apollo.lv |

42. Par Līguma organizatorisko izpildi, kvalitātes uzraudzību, pilnvarotā persona no Piegādātāja puses:

|  |  |
| --- | --- |
| Vārds, uzvārds: | Alīna Griņēviča |
| Amats | Aptiekas vadītāja |
| Adrese | A Aptieka 27, Raipoles iela 11A, Daugavpils |
| Tālrunis: | tel. 65450058, fakss 65450059 |
| E-pasta adrese: | aptieka27@apothekas.lv |

**XII. Līdzēju juridiskās adreses, bankas rekvizīti un paraksti**

|  |  |
| --- | --- |
| **Pasūtītājs:****Daugavpils pensionāru sociālās apkalpošanas teritoriālais centrs** Reģ.Nr.9000006591318.novembra iela 354a, Daugavpils, LV – 5413Vadītājs: \_\_\_\_\_\_\_\_\_\_\_\_\_\_\_ V.Plonis | **Piegādātājs:****SIA “A Aptiekas”**Reģ.Nr. 40003723815Juridiskā adrese: Ulbrokas iela 23, Rīga, LV-1021Banka: Nordea Bank AB Latvijas filiāleKonts Nr.: LV65 NDEA 0000 0828 0653 6Kods: NDEALV2XTālr.: 67718787Fakss: 67718780e-pasts: info@apotheka.lvValdes loceklis, prokūrists:\_\_\_\_\_\_\_\_\_\_\_\_ J.Kūliņš |